રોહિત શર્માની કેપ્ટનશિપમાં મુંબઈ ખૂબ જ શાનદાર દેખાવ કરી રહી છે. ટીમ 14માંથી 10 મેચ જીતી પોઈન્ટ ટેબલમાં સૌથી ઉપર રહી છે. અગાઉ બે વખત ચેમ્પિયન રહી ચૂકેલી મુંબઈ આ વખતે પણ ખૂબ બેલેન્સ્ડ ટીમ દેખાઈ રહી છે. જોકે, રાઈઝિંગ પુણે આ વર્ષે મુંબઈ સામે રમેલી બંને મેચોમાં તેને હરાવ્યું, જેને પુણે હવે હેટ્ટ્રિકમાં ફેરવવા માગશે. સાથે જ પુણે ઓલરાઉન્ડર બેન સ્ટોક્સના ટીમ સાથે પરત જોડાવાથી વધારે મજબૂત થઈ ગઈ છે. ગત વર્ષે જેમ ડેવિડ વોર્નર પોતાની બેટિંગના દમ પર SRHને પ્લેઑફમાં ખેંચી ગયો હતો જો તેનું પુનરાવર્તન થાય તો KKR માટે તે ખૂબ જ નુકસાન કારક રહેશે અને કોલકાતા સાથે છેલ્લા 10 દિવસમાં આવું જ થયું છે.